Inwær Russena Þeoden

Inwær' ƿæs cænugeadrisc þeoden, þe ricsode of 912 oð 945 gear. He ƿæs ƿer Halgan, fæder Sfiatoslafes and sunu Rurices. His ealdrussiscan nama «Игорь» (Inwærǐ) arist of ealdnorðisce Ingvarr''.

Æfter «Tale fyrngeara», on 879 geare sƿealt Ruric, staþoliend forman russisces rice, and anƿeald leorde to his suna Inwære, ac under beseonge Halgan, forþon þe Inwær ƿæs lytƿintre. Halga acƿealde cænugearisce þeodenas, Ascod and Dir, and Cænugeard geƿearð heafodstol nieƿes rices, þe hatte Cænugeardisc Rus. On sehte betƿeonum Eastromanisc rice and Cænugeardisc Rus 911 geares, Halga ƿæs oncnaƿen to «micele rusa þeodne», þæt is, he næs butan beseore Inwæres. Geƿitende on geƿinne mid Eastromanisce rice 907 geares, Halga forlet Inwær on Cænugeade.

Æfter fif gearum, Halga sƿealt and Inwær ongann ricsian fullice. On 914 geare, Inwær oferƿann Dreflianas and niedde hie gieldan him gomban on maran, þonne on Halgan gearum. Rus forman siðe gemette Pecenegas on 915 geare, þa Inwær efeste helpan Eastromanisce rice on geƿinne ƿið Bulgarum. And, æfter fif gearum, he lædde fare ƿið Pecenegum. 

Naƿiht ne bið cuð be his rice for oþrum tƿentigum gearas. On 941 geare, Rusas sƿummon mid þusendum scipum to Constantinopolise. Fela ƿæron fordon crecisce fyre and æfter on haligmonað Inwær gecierede eft ham. Oþre geare, his ƿif, Olga, bær Sfiatoslaf, þe geƿearð þeoden æfter þrim gearum. On 944 gear, Inwær eode eft on Constantinopolis, ac nu he ƿæs mid Pecenegum. Eastromanisc casere Roman I geaf giefe ge Rusum, and ge Pecenegum. Inwær ƿæs gelicod and ƿende eft. Þys geare, he ƿorhte oþre seht mid Eastromanisce rice. Lator þæm hærfeste, he eode to Dreflianum to lesenne gomban, þe ƿæs geleht. On his ƿeg ham, he hogode, þæt he ne geendode his reaflac and geƿende eft to heora. Dreflianas fordydon him and his lytelne here. Þeoden Sfiatoslaf ongann ricsian under beseonge Olgan, þe lator ƿræc Dreflianum sƿiðe ƿælhreoƿlice.

Flocc:Russena Cyningas